title: Bosilgan tugmalarni qayd etish
text: |
  Bosilgan tugmalarni qayd etish Pdf ko'rish
  |
  bet | 141/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslikBosilgan tugmalarni qayd etish
  Bosilgan tugmalarni qayd etish – bu kompyuter klaviaturasida
  barcha bosilgan tugmalarni yozib olish usulidir. Buni bajarish
  uchun yo qurilmalar, yoki dasturlardan foydalaniladi. Baʼzi
  ish beruvchilar bunday tizimdan ochiqchasiga xodimlarining
  kompyuterdan foydalanish jarayonini kuzatish uchun
  foydalanadi; bu holatda bosilgan tugmalarni qayd etish –
  kuzatuv vositasidir. Biroq undan yashirincha foydalanilsa,
  uni josuslik dasturi deb tasniflash mumkin; agar bosilgan
  tugmalarni qayd etish dasturi tizimda oʻzini yashirsa, bu ularni
  toʻliq Troyan dasturlariga aylantiradi (qarang: 8-bob).
  Bunday dasturlardan kiberjinoyatchilar foydalanishi
  mumkinligi sababli ularni aniqlash antivirus dasturlari
  kompaniyalari uchun ustuvor masalaga aylangan.
  Xodimlarning qoʻngʻiroqlarini nazorat qilish
  Xodimlarning ish telefonlaridan shaxsiy qoʻngʻiroqlar uchun
  foydalanishidan xavotir oladigan baʼzi ish beruvchilar
  xodimlarning qoʻngʻiroqlarini nazorat qiladi. Boshqa tomondan,
  baʼzi ish beruvchilar oʻzlarining mijozlarga xizmat koʻrsatish
  boʻlimini baholay olishlari uchun telefon qoʻngʻiroqlarini nazorat
  qilishlari mumkin. Soʻng ish beruvchilar mijozlar va mijozlarga
  xizmat koʻrsatish boʻlimi oʻrtasidagi yozib olingan suhbatlardan
  kelgusidagi malaka oshirish mashgʻulotlari uchun foydalanishi
  mumkin. Shu sababli xodimlarning qoʻngʻiroqlarini nazorat qilish
  ish beruvchilar va xodimlar uchun, ayniqsa xavfsizlik maqsadida,
  masalan, har qanday ogʻzaki tahqirlash sodir boʻlgan taqdirda,
  afzalliklarga ega boʻlishi mumkin.
  Elektron chiplash qurilmalari
  Elektron chiplash qurilmalari keksalar sogʻligʻini nazorat qilish
  yoki huquqbuzarlarni kuzatish kabi koʻplab holatlarda ishlatiladi.
  Baʼzi qurilmalar ertaroq chora koʻrishga koʻmaklashish uchun
  bemorning xastaligini kuzatish imkonini beradi, bu salbiy
  oqibatlarning oldini olishga yordam berishi mumkin. Boshqa
  chiplash qurilmalari keksa bemorning yiqilganini aniqlay oladi
  yoki dorilarni qabul qilish vaqti boʻlganini eslatadi yoxud ular
  demensiyaning biror turi bilan ogʻrisa va bu ularning yoʻqolib
  qolishiga sabab boʻlsa, ularni topishi mumkin. Monitorlar ularni
  taquvchilarga oʻz sogʻligʻi va jismoniy holatini kuzatishga yordam
  beradi va shu asnoda ozish yoki yaxshiroq uxlashga koʻmaklashadi.
  Kuzatish qurilmasi bemorning boʻyniga yoki shaxsning istalgan
  boshqa yeriga taqilishi, masalan, kamarga oʻtkazib qoʻyilishi
  yoki kalit halqasida olib yurilishi mumkin. Bu turdagi qurilmada
  tugmacha boʻlib, foydalanuvchiga 24 soatlik aloqa markazidagi
  operator bilan bevosita gaplashish imkonini beradi. Bu bemor
  uyda yiqilib tushganida foydali boʻlishi mumkin.
  Huquqbuzarlarga chiplash qurilmasini taqish qamoqxonadagi
  mahbuslar sonini nazorat qilishga yordam berishi uchun
  amalga oshiriladi, chunki agar uni taqqan kishi belgilangan
  chegaralardan tashqariga chiqsa, qurilma nazorat markaziga
  signal yuboradi.
  |
  | |